Un audit SEO complet reprezintă o analiză cuprinzătoare a site-ului ce vizează identificarea eventualelor probleme care pot afecta site-ul și pozițiile lui în căutări. Aspectele analizate în audit sunt cele ce țin de optimizările interne, externe, tehnice și de uzabilitate.
– Optimizări interne (Audit OnPage): cercetarea și strategia de cuvinte cheie, strategia de link-uri interne, analiza meniului și a arhitecturii site-ului și recomandări la nivel de categorii și URL-uri, analiza și crearea de meta tag-uri manuale pentru categorii și subcategorii, analiza conținutului din site și dacă există conținut duplicat etc.
– Optimizări tehnice (Audit Tehnic): verificarea link-urilor site-ului, viteza de încărcare, fișierele de sitemap și robots.txt, probleme la nivel de crawling și indexare a paginilor, erori de accesare (404, de server etc.), securitate și alte limitări tehnice ce au legătură cu optimizarea SEO.
– Optimizări externe (Audit OffPage): analiza profilului de link-uri externe, mixul de link-uri externe și distribuția lor în site, varietatea și distribuția ancorelor, scorurile obținute în diverși metrici de autoritate și relevanță SEO și o comparație cu principalii competitori, analiza metricilor sociali și a mențiunilor fără link, analiză cont/conturi de Google My Business pentru SEO local etc.
– Optimizări de uzabilitate și User Experience: accesibilitatea și navigarea rapidă a site-ului, elemente de încredere pentru utilizatori, Core Web Vitals, elemente de design, bune practici pentru tipologii de pagini din site; oferirea de conținut relevant și credibil etc.